钦定古今图书集成/方舆汇编/边裔典/第140卷 > 郅支国
## 钦定古今图书集成/方舆汇编/边裔典/第140卷 > 郅支国

元鼎五年，郅支国贡马肝石百斤，常以水银养之，纳
玉柜中，金泥封其上。国人长四尺，惟饵此石而已。半
青半白，如今之马肝。舂碎以和九转之丹，服之弥年
不饥渴也。以之拂发，白者皆黑。帝坐群臣于甘泉殿，
有发白者，以石拂之，应手皆黑。其时公卿语曰：“不用
作方伯，惟须马肝石。”此石酷烈不和，丹砂不可近发。